Държавен вестник, бр. 27, 2014 г., стр. 5

БРОЙ  27	
Д Ъ Р Ж А В Е Н  В Е С Т Н И К 	
СТР.  5  
приятието и се приема с мнозинство повече 
от една втора от присъстващите на общото 
събрание.“
§ 5. В чл. 30 се правят следните изменения:
1. Алинея 3 се изменя така:
„(3) Освен правата по ал. 2 заместник-пред­
седателят на комитета по условия на труд и 
представителят на работещите по безопасност 
и здраве при работа в групата по условия на 
труд имат право:
1. на достъп до всички работни места в 
предприятието или поделението;
2. да се осведомяват пряко от работниците 
и служителите по всички въпроси в областта 
на здравето и безопасността;
3. да участват в разследването на трудови 
злополуки и при установяване на причините 
за професионални болести;
4. да участват при разработването на про­
ектите на вътрешни правилници и наредби в 
областта на здравословни и безопасни условия 
на труд, за което работодателят задължително 
ги поканва;
5. да изискат от работодателя или от орга­
на по безопасност и здраве в предприятието 
спиране работата на работното оборудване 
или да забраняват използването на опасни 
химични вещества и смеси.“
2. Алинея 4 се изменя така:
„(4) Лицата по ал. 3 са длъжни:
1. да познават нормативните актове в 
областта на безопасността и здравето и да 
следят за спазването им;
2. при констатиранe нa нарушения или 
неизпълнение на задължения за осигурява­
не на безопасност и здраве при работа да 
информират работодателя и да предложат 
съответни мерки;
3. да информират работниците и служи­
телите за резултатите от изпълнението на 
дейностите по ал. 3;
4. да не разгласяват и да не използват за 
своя сметка или за сметка на трети лица ин­
формацията, станала им известна при или по 
повод осъществяване на дейността им, която 
представлява производствена или търговска 
тайна, както и личните данни на работещи­
те, освен ако те не са дали своето изрично 
съгласие за разгласяването им;
5. за задълженията по т. 4 да подписват 
декларация за неразгласяване на информаци­
ята и личните данни, която остава в сила и 
след прекратяване на техните правомощия.“
§ 6. Създават се чл. 30а и 30б:
„Чл. 30а. (1) Когато работно оборудване и/
или опасни химични вещества и смеси пред­
ставляват непосредствена опасност за здравето 
и живота на работещите и няма друг начин да 
се сведе до минимум рискът, заместник-пред­
седателят на комитета по условия на труд и 
представителят на работещите по безопасност 
и здраве при работа в групата по условия на 
труд писмено уведомяват отговорното длъж­
ностно лице и/или работодателя за конста­
тираната опасност, като могат да изискат от 
тях временно да забранят използването им.
(2) Работодателят може да отмени забра­
ната по ал. 1, когато установи, че опасността 
е отстранена.
(3) В случай че работодателят не предпри­
еме необходимите мерки за отстраняване на 
опасността, заместник-председателят на ко­
митета по условия на труд и представителят 
на работещите по безопасност и здраве при 
работа в групата по условия на труд сигна­
лизират контролните органи.
Чл. 30б. (1) Работодателят осигурява на 
представителите в комитетите и групите по 
условия на труд необходимите условия, сред­
ства и време за изпълнение на техните права 
и функции, както и съответното обучение и 
квалификация, което се провежда в рамките 
на работното време, без това да се отразява 
на размера на трудовото им възнаграждение.
(2) Представителите в комитетите и гру­
пите по условия на труд не могат да бъдат 
поставяни в неблагоприятно положение за 
действията им за осигуряване на здравословни 
и безопасни условия на труд.“
§ 7. Създава се чл. 32а:
„Чл. 32а. В предприятия с по-малко от 
5 работещи работодателят обсъжда с работни­
ците и служителите въпросите в областта на 
безопасността и здравето при работа, вклю­
чително при възникване на рискове, които 
създават непосредствена опасност за здравето, 
безопасността или живота на работещите.“
§ 8. В § 1 от допълнителните разпоредби 
се правят следните изменения и допълнения:
1. Точка 2б се изменя така:
„2б. „Представител на работещите по 
безопасност и здраве при работа“ е всеки 
работник или служител, който е избран да 
представлява работещите пред работодателя 
или пред държавните органи по въпросите 
в областта на безопасността и здравето при 
работа, включително при възникване на рис­
кове, които създават непосредствена опасност 
за здравето, безопасността или живота на 
работещите.“
2. Създават се т. 12 и 13:
„12. „Специални взривни работи“ са взрив­
ни работи в населени места, промишлени и 
строителни площадки, както и в други места 
и обекти, изискващи защита от вредните 
въздействия при взривните работи.
13. „Технологични (повтарящи се) взривни 
работи“ са взривни работи, които се извършват 
във връзка с определена технология на работа 
в добивната промишленост, хидротехниче­
ското строителство и при строителството на 
други обекти.“